ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1998 για την τροποποίηση της απόφασης 97/660/ΕΚ για την έγκριση του προγράμματος για την κατανομή στα κράτη μέλη των πόρων που θα καταλογισθούν στο έτος προϋπολογισμού 1998 για την παροχή τροφίμων που προέρχονται από τα αποθέματα παρέμβασης στα άπορα άτομα της Κοινότητας (98/203/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα άπορα άτομα της Κοινότητας (1), όπως τροποποιήθηκε από τον κανονισμό (ΕΚ) αριθ. 2535/95 (2), και ιδίως το άρθρο 6,

τον κανονισμό (ΕΟΚ) αριθ. 3149/92 της Επιτροπής, της 29ης Οκτωβρίου 1992, για τον καθορισμό των λεπτομερών κανόνων εφαρμογής για την παροχή τροφίμων που προέρχονται από τα αποθέματα παρέμβασης στα άπορα άτομα της Κοινότητας (3), όπως τροποποιήθηκε τελευταία από τον κανονισμό (ΕΚ) αριθ. 267/96 (4), και ιδίως το άρθρο 7 παράγραφος 1 πρώτο εδάφιο,

Εκτιμώντας:

ότι η Επιτροπή, με την απόφαση 97/660/ΕΚ (5), όπως τροποποιήθηκε από την απόφαση 98/101/ΕΚ (6), έχει εγκρίνει ένα πρόγραμμα με το οποίο θα χορηγηθούν πόροι στα κράτη μέλη για το οικονομικό έτος 1998 7 ότι με το πρόγραμμα αυτό καθορίζονται τα χρηματοδοτικά μέσα που διατίθενται για την εκτέλεση του προγράμματος 1998 σε κάθε κράτος μέλος που συμμετέχει σ' αυτό 7 επίσης, με το πρόγραμμα αυτό καθορίζονται οι ποσότητες κάθε τύπου προϊόντος που πρέπει να αποσυρθεί από τα αποθέματα παρέμβασης εντός του ορίου αυτών των χρηματοδοτικών μέσων 7 ότι πρέπει να προσαρμοστεί το εν λόγω πρόγραμμα σε συνάρτηση με το ποσό των πιστώσεων που θα χορηγηθούν από τη δημοσιονομική αρχή κατά την περάτωση της δημοσιονομικής διαδικασίας 7 ότι χρειάζεται, εξάλλου, να επιτραπούν, υπό τους όρους που προβλέπονται στο άρθρο 7 του κανονισμού (ΕΟΚ) αριθ. 3149/92, οι ενδοκοινοτικές χρηματικές μεταφορές που είναι απαραίτητες για τη χρησιμοποίηση αυτών των ποσοτήτων προϊόντων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα σημεία α) και β) του παραρτήματος της απόφασης 97/660/ΕΚ αντικαθίστανται από τα σημεία α) και β) του παραρτήματος Ι της παρούσας απόφασης.

Άρθρο 2

Επιτρέπονται οι ενδοκοινοτικές χρηματικές μεταφορές που προβλέπονται στο παράρτημα ΙΙ.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 3 Μαρτίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 352 της 15. 12. 1987, σ. 1.

(2) ΕΕ L 260 της 31. 10. 1995, σ. 3.

(3) ΕΕ L 313 της 30. 10. 1992, σ. 50.

(4) ΕΕ L 36 της 14. 2. 1996, σ. 2.

(5) ΕΕ L 278 της 11. 10. 1997, σ. 29.

(6) ΕΕ L 23 της 30. 1. 1998, σ. 36.

ΠΑΡΑΡΤΗΜΑ I Ετήσιο πρόγραμμα διανομής για το έτος προϋπολογισμού 1998

α) Τα χρηματοδοτικά μέσα που διατίθενται για την εκτέλεση του προγράμματος σε κάθε κράτος μέλος

>ΘΕΣΗ ΠΗΝΑΚΑ>

β) Ποσότητα κάθε τύπου προϊόντος που αποσύρεται από τα αποθέματα παρέμβασης της Κοινότητας προκειμένου να διανεμηθεί σε κάθε κράτος μέλος με ανώτατο όριο τα ποσά που αναφέρονται στο στοιχείο α)

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>